CELEX: 62008CN0438
Language: el
Date: 2008-10-03 00:00:00
Title: Υπόθεση C-438/08: Προσφυγή που ασκήθηκε στις 3 Οκτωβρίου 2008 — Επιτροπή των Ευρωπαϊκών Κοινοτήτων κατά Πορτογαλικής Δημοκρατίας

6.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/18
            
         Προσφυγή που ασκήθηκε στις 3 Οκτωβρίου 2008 — Επιτροπή των Ευρωπαϊκών Κοινοτήτων κατά Πορτογαλικής Δημοκρατίας
   (Υπόθεση C-438/08)
   (2008/C 313/27)
   Γλώσσα διαδικασίας: η πορτογαλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: E. Traversa και M. Teles Romão)
   
      Καθής: Πορτογαλική Δημοκρατία
   Αιτήματα
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Πορτογαλική Δημοκρατία, επιβάλλοντας, δυνάμει του άρθρου 3, παράγραφος 2, του άρθρου 6, παράγραφος 1, και του άρθρου 7 του νομοθετικού διατάγματος 550/99, της 15ης Δεκεμβρίου 1999, καθώς και της παραγράφου 1 στοιχείο e), της Υπουργικής Αποφάσεως 1165/2000, της 9ης Δεκεμβρίου 2000, περιορισμούς στην ελευθερία εγκαταστάσεως επιχειρήσεων άλλων κρατών μελών που προτίθενται να ασκήσουν στην Πορτογαλία τη δραστηριότητα τεχνικού ελέγχου οχημάτων, και ειδικότερα εξαρτώντας τη χορήγηση αδείας από το δημόσιο συμφέρον, απαιτώντας ελάχιστο εταιρικό κεφάλαιο 100 000 EUR, περιορίζοντας τον εταιρικό σκοπό των επιχειρήσεων και θεσπίζοντας ασυμβίβαστο με άλλες δραστηριότητες των εταίρων, διευθυντών και διευθυνόντων συμβούλων, παρέβη τις υποχρεώσεις που υπέχει από το άρθρο 43 της Συνθήκης ΕΚ·
            
         
               —
            
            
               να καταδικάσει την Πορτογαλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Η εξάρτηση της χορήγησης νέων αδειών από το δημόσιο συμφέρον συνιστά περιορισμό της ελευθερίας εγκαταστάσεως, διότι τα νομικά πρόσωπα άλλων κρατών μελών που προτίθενται να ασκήσουν τη δραστηριότητα τεχνικού ελέγχου οχημάτων στην Πορτογαλία υπόκεινται στη διακριτική ευχέρεια των αρμοδίων εθνικών αρχών, η οποία πλήττει σοβαρά την ασφάλεια δικαίου σχετικά με την έκταση των δικαιωμάτων τους.
   Η απαίτηση ελαχίστου εταιρικού κεφαλαίου 100 000 EUR πρέπει να θεωρηθεί ως περιορισμός της ελευθερίας εγκαταστάσεως, διότι εμποδίζει μια κοινοτική επιχείρηση με εταιρικό κεφάλαιο κατώτερο του απαιτουμένου από την πορτογαλική ρύθμιση ελαχίστου να συστήσει θυγατρική ή υποκατάστημα επί πορτογαλικού εδάφους.
   Ο περιορισμός του εταιρικού σκοπού στην άσκηση της δραστηριότητας επιχειρήσεως οχημάτων συνιστά περιορισμό της ελευθερίας εγκαταστάσεως, διότι οι κοινοτικές επιχειρήσεις που νομίμως παρέχουν άλλες υπηρεσίες ταυτοχρόνως (τεχνικού ελέγχου, συντήρησης και επισκευής) στο κράτος μέλος εγκαταστάσεώς τους θα αναγκάζονταν να μεταβάλουν τον εταιρικό σκοπό της επιχείρησης και, πιθανόν, την εσωτερική τους δομή, ώστε να μπορέσουν να επεκτείνουν στην Πορτογαλία τη δραστηριότητά τους τεχνικού ελέγχου οχημάτων· επί πλέον, η προϋπόθεση αυτή δεν μπορεί να θεωρηθεί αναγκαία για να εγγυηθεί την ανεξαρτησία και αμεροληψία των παρεχόντων την υπηρεσία αυτή.
   Οι περί ασυμβιβάστου κανόνες που επιβάλλονται στους εταίρους, τους διευθυντές και τους διευθύνοντες συμβούλους της επιχείρησης, που ασχολούνται με την κατασκευή, επισκευή, εκμίσθωση, εισαγωγή ή εμπορία οχημάτων, ανταλλακτικών και αξεσουάρ αυτών ή που ασχολούνται με τη δραστηριότητα των μεταφορών, ενδέχεται να παραγάγουν ισοδύναμα αποτελέσματα με τον περιορισμό του εταιρικού σκοπού και να επιφέρουν σημαντικούς περιορισμούς στην ελευθερία εγκαταστάσεως των επιχειρήσεων άλλων κρατών μελών που επιθυμούν να ασκήσουν τη δραστηριότητα τεχνικού ελέγχου οχημάτων στην Πορτογαλία, διότι οι ήδη νομίμως εγκατεστημένοι σε άλλο κράτος μέλος παρέχοντες υπηρεσίες τεχνικού ελέγχου οχημάτων, με εταίρους, τους διευθυντές και τους διευθύνοντες συμβούλους της επιχείρησης που ασχολούνται με άλλες δραστηριότητες στο κράτος μέλος εγκατάστασής τους, θα ήσαν αναγκασμένοι να μεταβάλουν την εσωτερική τους δομή, να απαλλαγούν από αυτούς τους εταίρους ή να τους αναγκάσουν να εγκαταλείψουν τις ασυμβίβαστες δραστηριότητές τους.